《杂言湖山歌送许鸣谦》
唐代·皇甫冉

湖中之山兮波上青，桂飒飒兮雨冥冥。君归兮春早，

满山兮碧草。晨舂暮汲兮心何求，涧户岩扉兮身自老。

东岭西峰兮同白云，鸡鸣犬吠兮时相闻。

幽芳媚景兮当嘉月，践石扪萝兮恣超忽。

空山寂寂兮颍阳人，旦夕孤云随一身。

作者简介：皇甫冉，字茂政。约唐玄宗开元五年（公元717年）出生，卒于唐代宗大历五年（公元770年），润州（今镇江）丹阳人，著名诗人。先世居甘肃泾州。天宝十五年进士。曾官无锡尉，大历初入河南节度使王缙幕，终左拾遗、右补阙。其诗清新飘逸，多飘泊之感。